Saksamaal jätkuval juunioride saalihoki A-divisjoni MM-turniiril kohtusid Eesti juuniorid alagrupi viimases mängus viimasel kolmel korral maailmameistriteks tulnud  Rootsi eakaaslastega. Eesti noortel tuli suurfavoriitidele alla vanduda tulemusega 1:19 (0:3, 1:12; 0:4). Meie meeskonna ainukese värava viskas Daniel Matsukevitš. Seega lõpetas Eesti meeskond alagrupiturniiri kahe kaotuse ja ühe viigiga. Sõltuvalt alagrupi viimasest kohtumisest Tšehhi ja Läti vahel selgub ka see, kas Eesti meeskond mängib reedel kell 11.00 kohamängudes 5.-6. või 7.-8. kohale.